આનંદવર્ધને ‘મહાકવિઓ તો બે-ત્રણ જ હોય’ એવું કહ્યાનું સ્મરણમાં છે એમ વિવેચક પણ બે-ત્રણ જ હોય. બાકીના તો આકલનકારો, સંકલનકારો, સૂચિકારો, દોહકો, સંદર્ભકારો ને અભ્યાસીઓ ! ગુજરાતી વિવેચનમાં કોઈએ સ્વતંત્ર, નોખો સિદ્ધાંત આપ્યો હોવાનું જાણ્યું છે ? કોઈ પશ્ચિમે ઢળ્યું છે તો કોઈ પૂર્વે, તો કોઈને વળી બન્નેમાં પગ રાખ્યા છે ! હા, કોઈ નવી નવી સંજ્ઞા-પરિભાષા રચવા મથ્યું છે પણ એમાંયે ફાવ્યું છે ખરું ? ભલા ભાઈ, ગુજરાતી વિવેચને દળીદળીને કુલડીઓ ભરવા સિવાય કાંઈ કર્યું નથી.